রূপরাম ধর্মমঙ্গল কাব্য কবিতা মিলনসাগর Roopram DHARMA MANGAL KABYA Poetry Milansagar
রূপরাম চক্রবর্তীর ধর্মমঙ্গল কাব্য
কবি রূপরাম চক্রবর্তীর ধর্মমঙ্গলের পরিচিতির পাতায় . . .
রূপরামের ধর্মমঙ্গল কাব্যের সূচি
রূপরামের ধর্ম্মমঙ্গল
বন্দনা পালা
|| চৈতন্য-বন্দনা ||
দশমাস দশদিন ছিলা গর্ভবাসে |
ভূমিষ্ঠ হইল গোরা উত্তম দিবসে ||
মায়ের কোলে গোরাচান্দ বাড়ে দিনে দিনে |
দ্বিতীয়ীর শশী যেন বাড়েন গগনে ||
এক দুই তিন চারি পাঁচ মাস যায় |
হামাকুড়ি দিয়া গোরা খেলিয়া বেড়ায় ||
নিরবধি গোরাচান্দ ভাবে মনে মনে |
পড়িবারে গেলেন গুরুর নিকেতনে ||
খগেন্দ্র জিনিয়া নাসা অতি মনোহর |
আজানুলম্বিত মালা বক্ষের উপর ||
ভেদবর্ণ সুবন্ত অভেদবর্ণ পড়ি |
সুবন্ত সাধন হেতু টল্যা গেল খড়ি ||
খড়ি হাতে তুল্যা দেহ গুরুকে কহিল |
ক্রোধিত হইয়া দ্বিজ পুথির বাড়ি মাইল ||
পুথির বাড়ি মারিল যদি কুপিল ব্রাহ্মণ |
চতুর্ভুজ রূপে দেখা দিল নারায়ণ ||
খেমানন্দ রামানন্দ স্নান করে জলে |
চতুর্ভুজ রূপ সে দেখিল সন্ধ্যাকালে ||
জগাই মাধাই দুই মহাপাপী ছিল |
গোরাচাঁদের নাম নিতে স্বর্গ চল্যা গেল ||
দিবসরজনী খেলা লয়্যা শিশুগণে |
ব্রহ্মা-অগোচর নাম সভাকার কানে ||
ষোল নাম চৌতিশ অক্ষর চতুর্ব্বেদের
.                                         সার |
হেন নাম না দিয়া জীবে করিলা উদ্ধার ||
নবদ্বীপে ছিল নীলকন্ঠ নামে তাঁতি |
শিশুগণ সঙ্গে খেলা হয় দিবারাতি ||
দৈবের কারণে তার বস্ত্র পুড়্যা গেল |
গোরাচান্দের নাম নিতে বাজারে বিকাল্য ||
বসন বেচিয়া পাইল অমূল্য রতন |
কাটঙায় দিল গোরাচান্দের ভবন ||
নাটশালা তুল্যা দিল বার দিবার ঘর |
সুবর্ণ-পতাকা উড়ে চালের উপর ||
সেইখানে গোরাচান্দ বার দেন আসিয়া |
কত ভাগ্যবান দেখে নআন ভরিয়া ||
হরি হরি বল সভে কৃষ্ণের ভাবনা |
গান দ্বিজ রূপরাম চৈতন্য-বন্দনা ||
.               ******************
.                                               পাতার উপরে . . .
মিলনসাগর
১    বন্দনা  পালা
.          গনেশ বন্দনা
.          ধর্ম্ম বন্দনা
.          ঠাকুরাণী বন্দনা
.          চৈতন্য বন্দনা
.          সরস্বতী বন্দনা
.          বিপ্র বন্দনা
.          দিগ্ বন্দনা
২   আত্মকাহিনী
৩   স্থাপনা পালা
৪    আদ্য ঢেকুর পালা
.           গজেন্দ্র মোক্ষণ
৫    রঞ্জার বিবাহপালা
৬   লুইচন্দ্র পালা
৭   শালেভর পালা
৮   লাউসেনের জন্মপালা
.            পরিশিষ্ট, জন্মপালা
৯   লাউসেন চুরিপালা
১০ আখড়া পালা
১১ ফলানির্মাণ পালা
১২ মল্লবধ পালা
১৩ বাঘজন্মপালা
১৪ বাঘবধ পালা
১৫ জামতি পালা
১৬ গোলাহাটপালা
১৭ হস্তিবধপালা
১৮ কাঙুরযাত্রাপালা
১৯ কলিঙ্গাবিভাপালা
২০ লৌহগন্ডারপালা
২১ কানড়াবিভাপালা
২২ অনুমৃতাপালা
২৩ ইছাইবধপালা
২৪ অঘোরবাদলপালা
২৫ জাগরণপালা
২৬ স্বর্গারোহণপালা